Viðbrögð við #églíka : Samskiptaráðgjafi íþrótta - og æskulýðsstarfs tekur brátt til starfa Ný lög um samskiptaráðgjafa íþrótta - og æskulýðsstarfs byggja á tillögum starfshóps mennta - og menningarmálaráðherra um aðgerðir gegn kynferðislegri áreitni og ofbeldishegðun í íþrótta - og æskulýðsstarfi . Lögin heimila ráðherra að fela þriðja aðila að sinna hlutverki samskiptaráðgjafa og á þeim grundvelli var ráðist í útboð á þjónustunni . Þrír aðilar sóttust eftir því að annast ráðgjöfina og að loknu formlegu mati var Domus Mentis – Geðheilsustöð talin hæfust . Lilja Alfreðsdóttir mennta - og menningarmálaráðherra : „ Það er afar mikilvægt að tryggja framvindu þessa máls og ánægjulegt að við getum með markvissari hætti en áður stuðlað að auknu öryggi iðkenda . Samfélagið okkar er að ganga í gegnum vitundarvakningu um málefni sem tengjast kynferðislegri áreitni og ofbeldishegðun . Þá er einnig ráðgert að opnaður verði fræðsluvefur um hlutverk ráðgjafans og verksvið .